Little Richard

Richard Wayne Penniman (født 5. desember 1932 i Macon i Georgia i USA, død 9. mai 2020 i Tullahoma nær Nashville i Tennessee) var en amerikansk sanger, låtskriver og pianist. Han var en pionér innen musikkgenren rock and roll.


== Liv og virke ==


=== Bakgrunn ===
Little Richard var én av tolv søsken og har uttalt at han kom fra en familie hvor foreldrene ikke likte rhythm and blues. Familien hans var syvendedagsadventister, og han ble tidlig kjent med gospelmusikk. Hans tidligste innspillinger i 1950-årene var en miks av blues og rhythm and blues og var sterkt påvirket av gospel.
Han tilkjennegav et kristent livssyn, noe som også kom til uttrykk i hans liv og artisteri.


=== Musiker ===
Little Richard oppnådde et gjennombrudd med sangen «Tutti Frutti» i 1955 og fulgte opp med en serie internasjonale hits: «Long Tall Sally», «Rip It Up», «Lucille», «Jenny Jenny», «Keep A-Knockin'», «Good Golly Miss Molly», «Ooh! My Soul» og flere andre. I Norge var hans største hit «Baby Face» i 1957.
Med sin unike sangstil og voldsomme energi fikk Little Richard enorm betydning for utviklinga av rock'n'roll. Han sanger er blitt framført og innspilt av Elvis Presley, The Beatles, The Rolling Stones, The Kinks, Carl Perkins, Jerry Lee Lewis, Eddie Cochran, Buddy Holly, The Everly Brothers, Bill Haley, Sam Cooke, James Brown, Otis Redding, Don Covay, Joe Tex, Larry Williams, Creedence Clearwater Revival, Mitch Ryder, Hollies, The Swinging Blue Jeans, The Chambers Brothers, Jimi Hendrix, Isley Brothers, MC5, Queen og mange, mange flere.
Little Richard trakk seg tilbake fra musikkbransjen i 1957 av religiøse årsaker. Han begynte på en teologisk utdannelse ved Oakwood Bible College i Huntsville i Alabama med tanke på å bli prest for syvendedagsadventistene. Kirkeledelsen verdsatte Little Richards popularitet og hans evne til å begeistre andre og tolererte det oppstuss som hans ekstroverte fremtoning vakte på studiestedet, og likeså hans hyppige brudd på skolens ordninger. Ekteskapet han inngikk i juli 1959 med sekretæren Ernestine Campbell fra Washington, D.C. endte i skilsmisse i 1964. 
Han gjorde seinere comeback flere ganger. Han laget også en rekke gospelinnspillinger. Little Richard spilte inn sine opprinnelige hits på ny en rekke ganger for ulike plateselskap. Hans opprinnelige innspillinger for Specialty 1955–57 blir likevel ansett som uovertrufne. Han ble i 1986 innvotert i Rock and Roll Hall of Fame, og han fikk også ei stjerne på Hollywood Walk of Fame.


== Diskografi (Album) ==
1996 Shag on Down by the Union Hall
1992 Shake It All About
1988 Lucille
1977 Now
1976 Sings | Little Richard Live
1975 Keep a Knockin'
1974 Talkin' 'Bout Soul | Recorded Live
1973 Rip It Up
1972 Dollars | The Original | You Cant Keep a Good Man Down
1971 Mr. Big | The Rill Thing | The Second Coming
1970 Rock Hard Rock Heavy | Little Richard | Well Alright!
1969 Good Golly Miss Molly | Little Richard | Right Now
1967 The Explosive Little Richard | Rock N Roll Forever
1965 Little Richard Is Back | The Wild and Frantic Little Richard
1964 Sings the Gospel
1963 Sings Spirituals
1962 King of the Gospel Singers
1960 Clap Your Hands | Pray Along with Little Richard, Vol. 1 | Pray Along with Little Richard, Vol. 2
1959 The Fabulous Little Richard
1957 Little Richard, Vol. 1 | Little Richard, Vol. 2 | Little Richard, Vol. 3 | Here's Little Richard
1956 Cast a Long Shadow


== Referanser ==


== Eksterne lenker ==
(en) Little Richard på Internet Movie Database 
(en) Little Richard hos Rotten Tomatoes 
(en) Little Richard hos The Movie Database 
(en) Little Richard hos Internet Broadway Database 
(en) Little Richard hos Internet Broadway Database 
(en) Little Richard hos Behind The Voice Actors 
(en) Little Richard på Discogs 
(en) Little Richard på Discogs 
(en) Little Richard på MusicBrainz 
(en) Little Richard på Spotify 
(en) Little Richard på Songkick 
(en) Little Richard på Last.fm 
(en) Little Richard på AllMusic 
(en) Little Richard – kategori av bilder, video eller lyd på Commons 
(en) Little Richard – galleri av bilder, video eller lyd på Commons